CELEX: 62016CB0515
Language: mt
Date: 2017-03-15 00:00:00
Title: Kawża C-515/16: Digriet tal-Qorti tal-Ġustizzja (Il-Ħames Awla) tal-15 ta’ Marzu 2017 (talba għal deċiżjoni preliminari tal-Cour d’appel de Versailles – Franza) – Enedis, SA vs Axa Corporate Solutions SA, Ombrière Le Bosc SAS (Rinviju għal deċiżjoni preliminari — Artikolu 99 tar-Regoli tal-Proċedura tal-Qorti tal-Ġustizzja — Artikoli 107 u 108 TFUE — Għajnuna mill-Istat — Kunċett ta’ “intervent mill-Istat jew permezz ta’ riżorsi tal-Istat” — Elettriku minn enerġija solari — Obbligu ta’ xiri bi prezz ogħla mill-prezz tas-suq — Kumpens sħiħ — Assenza ta’ komunikazzjoni minn qabel)

29.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 168/19
            
         Digriet tal-Qorti tal-Ġustizzja (Il-Ħames Awla) tal-15 ta’ Marzu 2017 (talba għal deċiżjoni preliminari tal-Cour d’appel de Versailles – Franza) – Enedis, SA vs Axa Corporate Solutions SA, Ombrière Le Bosc SAS
   (Kawża C-515/16) (1)
   
   ((Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Artikoli 107 u 108 TFUE - Għajnuna mill-Istat - Kunċett ta’ “intervent mill-Istat jew permezz ta’ riżorsi tal-Istat” - Elettriku minn enerġija solari - Obbligu ta’ xiri bi prezz ogħla mill-prezz tas-suq - Kumpens sħiħ - Assenza ta’ komunikazzjoni minn qabel))
   (2017/C 168/24)
   Lingwa tal-kawża: il-Franċiż
   
      Qorti tar-rinviju
   
   Cour d’appel de Versailles
   
      Partijiet fil-kawża prinċipali
   
   
      Rikorrenti: Enedis, SA
   
      Konvenuti: Axa Corporate Solutions SA, Ombrière Le Bosc SAS
   
      Dispożittiv
   
   
               1)
            
            
               L-Artikolu 107(1) TFUE għandu jiġi interpretat fis-sens li mekkaniżmu, bħal dak stabbilit mil-leġiżlazzjoni nazzjonali inkwistjoni fil-kawża prinċipali, ta’ obbligu ta’ xiri tal-elettriku ġġenerat mill-installazzjonijiet li jużaw l-enerġija tar-radjazzjoni solari bi prezz ogħla minn dak tas-suq u li l-finanzjament tiegħu tħallas mill-konsumaturi finali tal-elettriku għandu jitqies bħala intervent mill-Istat jew permezz tar-riżorsi tal-Istat?
            
         
               2)
            
            
               L-Artikolu 108(3) TFUE għandu jiġi interpretat fis-sens li, f’każ ta’ nuqqas ta’ komunikazzjoni minn qabel lill-Kummissjoni Ewropea ta’ miżura nazzjonali li tikkostitwixxi għajnuna mill-Istat, fis-sens tal-Artikolu 107(1) TFUE, huwa l-obbligu tal-qrati nazzjonali li jisiltu l-konsegwenzi kollha ta’ din l-illegalità, b’mod partikolari fir-rigward tal-validità tal-atti ta’ implementazzjoni ta’ din il-miżura?
            
         
      (1)  ĠU C 475, 19.12.2016.